સમગ્ર હેરિટેજ વોકના ૧.૮ કિમી લાંબા રસ્તાને નયનરમ્ય કરવા તંત્ર મ્યુનિ. તિજોરીને ખુલ્લી મૂકી દેશે. રસ્તા પર લાઇટિંગ, પેવિંગ, સાઇન બોર્ડના વિવિધ કામોથી ‘અપ ટુ ડેટ’ કરાશે. અત્યારે હેરિટેજ વોકના રસ્તા પર મ્યુનિ. તંત્ર દ્વારા રાત્રી સફાઇ કરાવવામાં આવતી નથી. જેના કારણે સવારની હેરિટેજ વોક દરમ્યાન દેશ-વિદેશના મુલાકાતીઓને ઠેરઠેર ‘કચરા’ના પણ દર્શન થાય છે! જેના કારણે શહેરની પ્રતિષ્ઠા ખરડાય છે. એટલે કોર્પોરેશન સમગ્ર હેરિટેજ વોકના રસ્તા પર દરરોજ રાત્રી સફાઇ પણ કરાવવાનું છે.